User:Chestnutgirl

Three Cents Premium Mixers

Ίδρυση

Η εταιρεία ιδρύθηκε το 2014, από τους Βασίλη Καλαντζή, Γιώργο Μπάγκο, Δημήτρη Νταφόπουλο και Γιώργο Τσιρίκο, με πολυετή εμπειρία στον χώρο του bartending και της εστίασης.

 Ιστορία 

Στην Αμερική των αρχών του περασμένου αιώνα, το πιο οικονομικό ποτό που σέρβιραν σε μπαρ και diners ήταν η απλή σόδα από soda fountain – ξέρετε, αυτή τη μεγάλη βρύση με τον μοχλό που έχουν και οι μπιραρίες. Κόστιζε μόλις 2 cents και η σόδα ονομαζόταν 2 cents plain. Τα αναψυκτικά με γεύση (σόδα με την προσθήκη σιροπιού) κόστιζαν 3 cents. Ένα το κρατούμενο.

Έναν αιώνα μετά, αρχές του 2014, ο μπάρμαν Γιώργος Μπάγκος (με σπουδές στη Διοίκηση Επιχειρήσεων) έχει μια αλλόκοτη έμπνευση: να φτιάξει και να εμφιαλώσει ένα 100% χειροποίητο αναψυκτικό, μια σόδα από ροζ γκρέιπφρουτ, για τα μεξικανικά κοκτέιλ Paloma που σερβίρει στο μπαρ όπου εργάζεται. Δεν συνηθίζεται, ξέρετε, οι μπάρμεν να φτιάχνουν τα δικά τους αναψυκτικά. Κάποιοι φτιάχνουν τη δική τους σόδα (με σιφόνι), αλλά μέχρι εκεί. Παίρνει, λοιπόν, το ξύσμα από ελληνικά γκρέιπφρουτ, το βράζει με ζάχαρη και νερό και προσθέτει στο σιρόπι ανθρακικό. Μετά από δοκιμές πετυχαίνει τη γεύση που θέλει. Τις ποσότητες που φτιάχνει τις εμφιαλώνει για τις ανάγκες του μπαρ. Δίνει και σε φίλους και πελάτες.

Ο Δημήτρης Νταφόπουλος, μπάρμαν και αυτός (με σπουδές Μάρκετινγκ και Επικοινωνίας), φίλος του Γιώργου, κάνει δεύτερο μεροκάματο εκείνο τον καιρό στην Granikal, την εταιρεία του επιχειρηματία Βασίλη Καλαντζή, που εμπορεύεται ποτά και άλλες πρώτες ύλες για μπαρ.

Ο Γιώργος έρχεται και αυτός στην εταιρεία. Στην ομάδα φέρνει και τον μπάρμαν Γιώργο Τσιρίκο (πληροφορικάριος αυτός), που μόλις έχει γυρίσει από το Λονδίνο. Θέλουν οι τέσσερίς τους να κάνουν κάτι όλοι μαζί. Όχι άλλο ένα μπαρ, συμφωνούν. Κάτι άλλο. Ξέρουν από τα ταξίδια τους στην Ελλάδα και στο εξωτερικό τις ελλείψεις που έχουν οι μπάρμεν. Το σπίρτο ανάβει, «να φτιάξουμε premium αναψυκτικά για μπαρ», τα μυαλά τους παίρνουν φωτιά. Πρώτα βρήκαν την ονομασία: «Three Cents».